
Arbeidsmiljøpolicy for Tipp Transport AS
Arbeidsmiljøet hos Tipp Transport AS skal utvikles i nært samarbeid mellom ledelsen og våre medarbeidere. 
Samarbeidet skal bidra til at personskader og ulykker unngås. Arbeidsmiljøet er en integrert del av vår internkontroll for Helse, Miljø og Sikkerhet (HMS), likevel ønsker vi å ha et spesielt fokus på arbeidsmiljøet. Dette for, i tillegg til å redusere risiko for skader og ulykker, å kunne skape en stimulerende arbeidsplass med mulighet til utvikling for hver og en av våre medarbeidere.
Selskapet skal sørge for at ledere har tilstrekkelig kompetanse til å veilede og følge opp sine ansatte innen HMS. Selskapets medarbeidere er den viktigste ressursen for å sikre en trygg utførelse av alle aktiviteter, og vil involvere ansatte for og nå et fullt forsvarlig arbeidsmiljø.
I Tipp Transport AS integrerer vi arbeidsmiljøarbeidet i det daglige planleggings- og budsjettarbeidet.

Vi som arbeidsgiver har i henhold til arbeidsmiljøloven ansvaret for arbeidsmiljøet, men den enkelte medarbeider må i det daglige arbeidet vise et personlig ansvar for sin egen og, der dette er mulig, sine arbeidskollegaers arbeidsmiljø, herunder også sikkerhet og helse.
Vi har over 10 ansatte, og har derfor verneombud. Verneombud hos oss er Johnny Jakobsen HVO og Alexander Kildal verneombud.
Vi har to tariffavtaler en med Industri og Energi og en med Fellesforbundet.
Generelt om ansettelse
Vi inngår en skriftlig arbeidsavtale i alle arbeidsforhold. Dette gjelder uavhengig av om det er en fast stilling eller en midlertidig ansettelse, og uavhengig av arbeidsforholdets varighet. Det gjelder ingen unntak fra denne regelen.
Opplæringsplan
Ved ansettelse er daglig leder ansvarlig for gjennomgangen av en teoretisk- og praktisk opplæringsplan. Selve gjennomgangen og det praktiske er delegert til en annen ansatt. For at sjåføren skal få tilstrekkelig opplæring i å betjene rutene han/hun skal kjøre, bli kjent med kjøretøy/utstyr og vise at han kjører på en sikker måte, blir han fulgt opp av daglig leder eller en annen rutinert sjåfør i den første tiden etter ansettelsen.
Vi har egen opplæringsplan. Sjåføren kvitterer for gjennomgått opplæringsplan. Kvitteringen oppbevares i personalmappen til den enkelte sjåfør. 
Sosiale aktiviteter – vi har ulike sammenkomster som sommerfest/høstfest, jubileum, har reist på felles turer med ledsager.  Noen ganger er vi avdelingsvis ute og spiser pizza. 
Kompetansehevning – etterutdanning/kurs –
Vi betaler all etterutdanning. Dersom de trenger maskinførerbevis/truck/adr/kran dekker vi dette.

